Իկարոսը և իմաստունները

Իկարոսը և իմաստունները (ռուս.՝ Икар и мудрецы), 1976 թվականին նկարահանված լակոնիկ նկարված մուլտֆիլմ-առակ, որի ռեժիսորը Ֆեոդոր Խիտրուկն է։


== Սյուժե ==
Անտիկ աշխարհում կյանքը ընթանում է հանգիստ և դանդաղ։ Ամեն մեկը իր տեղն արդեն գտել է կյանքում։ Մարդիկ ազատ ժամանակը նվիրում են փիլիսոփայական զրույցներին` գոյության իմաստին և այլնին։ Բայց նրանց մեջ ապրում է մի տարօրինակ մարդ` Իկարոսը, որը փորձում է կյանքի կոչել զարգացած անտիկ հանրության տեսանկյունից խելահեղ մի միտք, այն է` սովորել թռչունների նման թռչել։
Նրա բոլոր փորձերն ավարտվում են երկնքից երկիր վայր ընկնելով։ Յուրաքանչյուր այդպիսի անկման ժամանակ մի իմաստուն ասում է մի անհերքելի ճշմարտություն, օրինակ՝ «Quod licet Jovi, non licet bovi» («Այն, ինչը թույլատրված է Յուպիտերին, ​​թույլատրված չէ ցլին»)։ Նման ասացվածքները վերածվում են գրանիտային հուշարձանների և ընկնում Իկարոսի գլխին։ Բայց մի անգամ հրաշք է տեղի ունենում, և Իկարոսը բարձրանում է դեպի երկինք։ Իկարոսի թռիչքն ուղեկցվում է Շանդոր Կալոշի երաժշտությամբ։ Սա իմաստունների հասարակության համար ցնցում էր, բայց նրանք այնքան շատ բառեր են արտաբերում, որ դրանք ուժեղ ամպեր են ստեղծում և կործանում են Իկարոսին։
Որոշ ժամանակ անց, իմաստուններն իրենց հարկաբաժինները կառուցում են Իկարոսի մահվան հիշատակին նվիրված հուշարձանի շուրջը, որտեղ նրանք պատմում են աշակերտներին իրենց ճշմարտությունների վերաբերյալ, որոնք ​​սահմանափակումների մասին են։ Բայց մի աշակերտ առանձնանում է խմբից և ստեղծում իր թևերը՝ դառնալով Իկարոսի գաղափարական շարունակողը։


== Ֆիլմի վրա աշխատել են ==
Նկարահանող խմբի տնօրեն` Լյուբով Բուտիրինա
Խմբագիր` Արկադի Սնեսարև
Մոնտաժող` Իզաբելլա Գերասիմովա
Օգնականներ` Տատյանա Լիտկո, Լյուդմիլա Կոշկինա
Տեքստը կարդում է Յակոբ Սմոլենսկին


== Մուլտֆիլմում օգտագործված լատինական ասացվածքներ ==
լատ.՝ Quod licet Jovi, non licet bovi, Այն, ինչ թույլատրված է Յուպիտերին, թույլատրված չէ ցլին
լատ.՝ Pes sic tendatur ne lodix protereatur, Ոտքերդ վերմակիդ համապատասխան ձգիր
լատ.՝ Festina lente, Դանդաղ գնաս, շատ կգնաս
լատ.՝ Mensura omnium rerum optima, Ամեն ինչը չափի մեջ է գեղեցիկ
լատ.՝ Est avis in dextra (melior quam quattuor extra), Ավելի լավ է երաշտահավը ձեռքում (քան կռունկը երկնքում)
լատ.՝ Homo proponit sed deus disponit, Ամեն ծղրիդ իր քայլը գիտի (Մարդը ենթադրում է, Աստված` որոշում)
լատ.՝ Ne sutor supra crepidam (judicet), Կոշկակարը ավելի բարձր չէ, քան կոշիկը
լատ.՝ Via trita via tuta, Ծեծված ուղին անվտանգ է (Գլխից վեր չես թռչի)
լատ.՝ Quo altior gradus tanto profundior casus, Ինչքան շատ ես բարձրանում, այնքան խորն ես ընկնում
լատ.՝ Bene qui stat non moveatur, Ով լավ է կանգնած, նա կարիք չունի շարժվելու


== Թերություններ ==
Երրորդ իմաստունը արտաբերում է Festina lente արտահայտությունը, (Դանդաղ գնաս, հեռու կգնա), բայց երբ նա հասնում է այն տեղը, որտեղ գտնվում են քարե սալիկները, որոնց վրա գրված են արտահայտություններ, նա աշակերտների հետ գտնվում է այն սալիկի կողքին, որի վրա գրված է Quo altior gradus tanto profundior casus, (Ինչքան շատ ես բարձրանում, այնքան խորն ես ընկնում)։


== Հրատարակում ==
Մուլտֆիլմը DVD ձևաչափով բազմիցս թողարկվել է մուլտֆիլմերի հավաքածուներում.

«Կախարդական թևեր» (Սոյուզմուլտֆիլմ) հավաքածու, սկավառակուն ընդգրկված են եղել հետևյալ մուլտֆիլմերը. «Սագեր և կարապներ», (1949), «Կախարդական թռչուն», (1953), «Իկարոսը և իմաստունները», (1976), «Ֆաետոնը` արևի որդին» (1972), «Պարուհին նավի վրա», (1969), «Քեռի Մարաբուի թևերը», (1969), «Նախկինում մենք թռչուններ էինք», (1982), «Մարդ օդում» (1993)։


== Պարգևատրումներ ==
1977 թվական` Χ Համամիութենական կինոփառատոն Ռիգայում, մուլտֆիլմերի անվանակարգի 2-րդ մրցանակ։


== Մուլտֆիլմի մասին ==


== Տես նաև ==
Լատիներեն արտահայտությունների ցանկ


== Ծանոթագրություններ ==


== Գրականություն ==
Хитрук Ф.С. «Разговор о профессии» — Статья в книге-сборнике:Асенин С. Мудрость вРодился в семье педагога, историка и лингвиста. Изучал философию в Московском и Санкт-Петербургском университетах. Учительствовал гимназиях в Радоме, Кельце, Сувалках и Варшаве. Преподавал литературу, историю, географию и иностранные языки.ымысла. Мастера мультипликации о себе и своём искусстве. М. Искусство, 1983, 207с., Тираж 25 000 экз.

Хитрук Ф.С. «О зарождении идеи фильма» Киноведческие записки № 73, 2005


== Արտաքին հղումներ ==
«Իկարոսը և իմաստունները» «Հայրենական կինոյի հանրագիտարան» կայքում
«Իկարոսը և իմաստունները» մուլտֆիլմը «Անիմատոր.ռու» կայքում
«Իկարոսը և իմաստունները» — Мультик.ру
Մրցանակներ